|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ministru kabineta rīkojuma projekta„Par valsts nekustamā īpašuma 18.novembra ielā 26, Rēzeknē, nodošanu Rēzeknes pilsētas pašvaldības īpašumā”precizētais sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma (turpmāk – Likuma) 3.panta pirmās daļas 6.punkts, 4.panta pirmā daļa, 5.panta pirmā daļa, 42.panta pirmā daļa un 43.pants.Likuma 3.panta pirmās daļas 6.punkts noteic, ka *publiskas personas nekustamo mantu var atsavināt, nododot bez atlīdzības.* Likuma 4.panta pirmā daļa noteic, ka *valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai*. Likuma 5.panta pirmā daļa noteic, ka *atļauju atsavināt valsts nekustamo īpašumu dod Ministru kabinets*. Likuma 42.panta pirmā daļa noteic, *ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.* Likuma 43.pants noteic, ka *šā likuma [42.](http://pro.nais.lv/naiser/text.cfm?Key=0103012002103132796" \l "bkm23" \o "Vietēja saite)pantā minētajos gadījumos lēmumu par publiskas personas mantas nodošanu īpašumā bez atlīdzības pieņem šā likuma* [*5.*](http://pro.nais.lv/naiser/text.cfm?Key=0103012002103132796#bkm12) *un* [*6.*](http://pro.nais.lv/naiser/text.cfm?Key=0103012002103132796#bkm11)*pantā minētās institūcijas (amatpersonas).* |
| 2. | Pašreizējā situācija un problēmas |  Rēzeknes pilsētas dome 2012.gada 17.februāra vēstulē Nr.3.2-22/262 „Par mākslas namu 18.novembra ielā 26, Rēzeknē” ir vērsusies pie Kultūras ministrijas ar lūgumu izskatīt iespēju nodot ēku 18.novembra ielā 26, Rēzeknē, Rēzeknes pilsētas pašvaldībai. Kultūras ministrija ar 2012.gada 29.februāra vēstuli Nr.14-9/844 „Par nekustamo īpašumu 18.novembra ielā 26, Rēzeknē” minēto Rēzeknes pilsētas domes vēstuli ir pārsūtījusi valsts akciju sabiedrībai „Valsts nekustamie īpašumi” pēc piekritības. Papildus Kultūras ministrija ar 2012.gada 29.marta vēstuli Nr.6-18/1243 „Par nekustamo īpašumu 18.novembra ielā 26, Rēzeknē” neiebilst pret minētā nekustamā īpašuma nodošanu pašvaldībai. Valsts akciju sabiedrības „Valsts nekustamie īpašumi” Īpašumu izvērtēšanas komisijas 2012.gada 3.maija sēdē (prot.Nr.6) ir pieņemts lēmums gatavot Ministru kabineta rīkojuma projektu par minētā nekustamā īpašuma nodošanu bez atlīdzības Rēzeknes pilsētas pašvaldības īpašumā.Rēzeknes pilsētas dome 2012.gada 26.novembrī ir pieņēmusi lēmumu Nr.557 (prot.Nr.25, 6.punkts) par nekustamā īpašuma 18.novembra ielā 26, Rēzeknē, iegūšanu pašvaldības īpašumā likuma „Par pašvaldībām” 15.panta pirmās daļas 5.punktā noteiktās autonomās funkcijas īstenošanai - *rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.).* Pamatojoties uz Kultūras ministrijas 2014.gada 10.janvāra atzinumu Nr.5.1.-17/73 rīkojuma projekts papildināts ar likuma „Par pašvaldībām” 15.panta pirmās daļas 4.punktā noteikto autonomo funkciju - *gādāt par iedzīvotāju izglītību (iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā)*.**Īpašuma tiesības** Rēzeknes pilsētas zemesgrāmatas nodalījumā Nr.1 uz nekustamo īpašumu (nekustamā īpašuma kadastra numurs 2100 006 1501), kas sastāv no zemes vienības 5174 m² platībā (zemes vienības kadastra apzīmējums 2100 006 1501) un četrām būvēm (būvju kadastra apzīmējumi 2100 006 1501 001; 2100 006 1501 002; 2100 006 1501 003; 2100 006 1501 004) 18.novembra ielā 26, Rēzeknē, ir nostiprinātas uz valsts vārda Finanšu ministrijas personā, pamats – Ministru kabineta 2010.gada 3.jūnija rīkojums Nr.305 „Par Kultūras ministrijas valdījumā esoša nekustamā īpašuma 18.Novembra ielā 26, Rēzeknē, nodošanu Finanšu ministrijas valdījumā”. Nekustamā īpašuma novērtējums kadastrā 2014.gada 1.janvārī sastāda 31 299 *euro*. **Zemes vienības**, ar kopējo platību 5174 m², kadastrālā vērtība 2014.gada 1.janvārī sastāda 11 797 *euro*. Zemes lietošanas mērķis – izglītības un zinātnes iestāžu apbūve (kods 0901). Uz zemes vienības atrodas **četras ēkas** (būves):Rēzeknes Mākslas koledža (būves kadastra apzīmējums 2100 006 1501 001), kopējā platība 619,60 m² un kadastrālā vērtība 2014.gada 1.janvārī sastāda 9 454 *euro*.Mākslas koledžas darbnīca (būves kadastra apzīmējums 2100 006 1501 002), kopējā platība 145,70 m² un kadastrālā vērtība 2014.gada 1.janvārī sastāda 4 042 *euro*.Mākslas koledžas darbnīca (būves kadastra apzīmējums 2100 006 1501 003), kopējā platība 195,70 m² un kadastrālā vērtība 2014.gada 1.janvārī sastāda 5 429 *euro*.Šķūnis (būves kadastra apzīmējums 2100 006 1501 004), kopējā platība 62,40 m² un kadastrālā vērtība 2014.gada 1.janvārī sastāda 577 *euro*.Starp valsts akciju sabiedrību „Valsts nekustamie īpašumi” un Rēzeknes Mākslas un dizaina vidusskolu 2010.gada 30.novembrī ir noslēgts Nekustamā īpašuma Rēzeknē, 18.novembra ielā 26 **apsaimniekošanas un lietošanas līgums** Nr.D-3151 (ar 2013.gada 22.janvāra vienošanos par grozījumiem, Nr.D-3151-1), kas ir spēkā līdz 2013.gada 31.decembrim. Ar 2013.gada 22.janvārī noslēgto vienošanos puses ir vienojušās, ka ar 2014.gada 1.janvāri plāno pāriet uz nomas attiecībām noslēdzot attiecīgu īpašuma nomas līgumu. 2014.gada 24.janvārī starp valsts akciju sabiedrību „Valsts nekustamie īpašumi” un Rēzeknes Mākslas un dizaina vidusskolu ir noslēgta Vienošanās pie nekustamā īpašuma Rēzeknē, 18.novembra ielā 26, 30.11.2010. apsaimniekošanas un lietošanas līguma Nr.D-3151, kas paredz pagarināt apsaimniekošanas un lietošanas līguma termiņu līdz 2014.gada 31.decembrim.Saskaņā ar ierakstiem Rēzeknes pilsētas zemesgrāmatas nodalījumā Nr.1 uz zemesgabala esošā ēka ar būves kadastra apzīmējumu 2100 006 1501 001 ir valsts nozīmes arhitektūras piemineklis „Dzīvojamā ēka” (valsts aizsardzības Nr.5769). Kā informē Rēzeknes pilsētas dome, ēkā atrodas Rēzeknes Mākslas un dizaina vidusskolas Mākslas nams, kas ir 19. gs. Rēzeknes amatnieku prasmju apliecinājums. Mākslas namam pašreiz ir noteikts valsts nozīmes koka arhitektūras pieminekļa statuss. Jau vairākus gadus Mākslas namā ir skatāma Latgales Kultūrvēstures muzeja glezniecības fondu patstāvīga ekspozīcija „Latgales glezniecība”, kas ar aptuveni 150 mākslas darbu starpniecību dod ieskatu laika periodā no 20.gs. 20.gadiem līdz pat mūsdienām. Mākslas nama telpas tiek izmantotas arī reprezentatīviem pasākumiem. Mākslas nama pašreizējais veidols tapis pateicoties Rēzeknes Mākslas un dizaina vidusskolas audzēkņiem un pedagogiem, kuri veica restaurācijas darbus, lai atjaunotu tā sākotnējo izskatu, tādejādi paaugstinot tā kultūrvēsturisko vērtību. Mākslas nams ticis uzturēts ar Rēzeknes pilsētas domes atbalstu, kas piešķīra līdzekļus Mākslas nama apsaimniekošanai. Arī turpmāk Rēzeknes pilsētas dome vēlas izmantot Mākslas namu Latgales kultūrvēstures muzeja krājumu ekspozīcijas „Latgales glezniecība” gleznu izstādīšanai un glabāšanai, kā arī pasākumu – konferenču, koncertu, pieņemšanu – rīkošanai, neizmainot tā profilu. Kultūras ministrija 2014.gada 10.janvāra atzinumā Nr.5.1.-17/73 informē, ka nekustamajā īpašumā 18.novembra ielā 26, Rēzeknē, atrodas Rēzeknes Mākslas un dizaina vidusskola un turpmākais nekustāmā īpašuma 18.novembra ielā 26, Rēzeknē, izmantošanas profils netiks mainīts.Likuma „Par kultūras pieminekļu aizsardzību” 8.panta trešā daļa noteic, ka *kultūras pieminekļa atsavināšana var notikt, ja par nodomu to atsavināt īpašnieks ir paziņojis Valsts kultūras pieminekļu aizsardzības inspekcijai, attiecīgās reģionālās nodaļas inspektors ir apsekojis kultūras pieminekli un nākamajam tā īpašniekam ir nosūtīti norādījumi par šā kultūras pieminekļa izmantošanu un saglabāšanu*. Valsts Kultūras pieminekļu aizsardzības inspekcijas Latgales reģionālā nodaļa 2013.gada 22.aprīlī ar vēstuli Nr.14.3-04/83 informē, ka tai nav iebildumu pret nekustamā īpašuma 18.Novembra ielā 26, Rēzeknē, nodošanu pašvaldībai, kā arī informē, ka Rēzeknes pilsētas pašvaldībai tika sagatavoti un izsniegti norādījumi par valsts nozīmes arhitektūras pieminekļa izmantošanu un saglabāšanu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība |  Saskaņā ar Publiskas personas mantas atsavināšanas likuma 5.panta pirmo daļu valsts akciju sabiedrība „Valsts nekustamie īpašumi” ir sagatavojusi Ministru kabineta rīkojuma projektu, kas noteic, ka, pamatojoties uz Publiskas personas mantas atsavināšanas likuma 43.pantu, Finanšu ministrijai būs tiesības nodot bez atlīdzības Rēzeknes pilsētas pašvaldības īpašumā likuma „Par pašvaldībām” 15.panta pirmās daļas 5.punktā noteiktās autonomās funkcijas - *rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.)* - īstenošanai nekustamo īpašumu 18.novembra ielā 26, Rēzeknē.Saskaņā ar Publiskas personas mantas atsavināšanas likuma 42.panta pirmo daļu Rēzeknes pilsētas pašvaldībai nekustamo īpašumu bez atlīdzības būs jānodod atpakaļ valstij, ja tas vairs netiks izmantots rīkojumā minētās funkcijas īstenošanai.Rīkojuma projekts paredz, ka, nostiprinot zemesgrāmatā īpašuma tiesības uz minēto nekustamo īpašumu, izdarāma atzīme par rīkojuma 2.punktā noteiktajiem tiesību aprobežojumiem, proti, izmantošana noteiktas pašvaldību autonomās funkcijas īstenošanai un nosacījums bez atlīdzības nodot valstij, ja īpašums vairs netiek izmantots konkrētās pašvaldību autonomās funkcijas īstenošanai, kā aizliegums atsavināt nekustamo īpašumu un apgrūtināt to ar lietu tiesību – hipotēku. |
| 5. | Projekta izstrādē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi”, Rēzeknes pilsētas dome. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Tiesību akta izpilde neradīs izdevumus valsts budžetam.Visus izdevumus, kas saistīti ar nekustamā īpašuma pārreģistrēšanu un apsaimniekošanu, segs pašvaldība, ieplānojot nākamajā budžeta gadā atbilstošus līdzekļus. |

 Anotācijas II, III, IV, V un VI sadaļa – rīkojuma projekts šīs jomas neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi”, Rēzeknes pilsētas dome. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis” [www.vestnesis.lv](http://www.vestnesis.lv) , kā arī būs pieejams interneta tīklā: Normatīvo aktu informācijas sistēmā (NAIS) un bezmaksas normatīvo aktu bāzē [www.likumi.lv](http://www.likumi.lv). |

Finanšu ministrs A.Vilks

20.03.2014. 12:05

1466

S.Lūse 67024904

Santa.Luse@vni.lv